Ffurflen Gais am Ddyfais Arnofio Bersonol â Dyfais Leoli Bersonol gyda Chymorth Grant

**I’w chwblhau gan gasglwyr cocos masnachol unigol neu ffermwyr pysgod cregyn rhynglanwol wedi eu lleoli yng Nghymru.**

**Cwblhewch y ffurflen hon os ydych;**

1. **yn gasglwr cocos masnachol wrth eich gwaith sydd â thrwydded cocos Cyfoeth Naturiol Cymru neu drwydded cocos Llywodraeth Cymru,**

**NEU**

1. **yn berchen ar Fusnes Cynhyrchu Dyframaethol gweithredol, mewn pysgod cregyn, sydd wedi ei lleoli yng Nghymru,**

**ac rydych eisiau gwneud cais am gymorth ariannol tuag at gost prynu Dyfeisiau Arnofio Personol (PFD) o fath cymeradwy gyda Dyfais Leoli Bersonol (PLB) integredig wedi ei osod arnynt i chi’ch hun a / neu i’ch gweithwyr (lle bo’n berthnasol).**

**Hefyd, mae’n rhaid i chi beidio â bod wedi:**

1. **derbyn cymorth ar gyfer prynu PFD a PLB o fewn y tair blynedd diwethaf.**
2. **derbyn hyd at, neu fwy na, €30,000 o gymorth de minimis o fewn y tair blynedd diwethaf (gwelwch Atodiad 1 i gael rhagor o fanylion os gwelwch yn dda).**

Mae’r prosiect hwn wedi bod yn bosibl diolch i gyllid gan Lywodraeth Cymru.

Mae cyllid ar gael, ar sail y cyntaf i’r felin, ar gyfer 90% o’r gost gyfan **hyd at uchafswm o £360** am bob PFD gyda PLB. Mae’n rhaid i’r PFD gynnwys PLB integredig sydd wedi ei osod yn unol â chyfarwyddiadau’r cynhyrchwyr, ac mae’n rhaid iddynt gydymffurfio â’r safonau gofynnol sy’n gysylltiedig â siacedi achub sydd ar gael i’w darllen yn y [Nodyn Arweiniad Morol yn ymwneud â PFD ar Gov.uk.](https://www.gov.uk/government/publications/mgn-588-ilo-work-in-fishing-convention-health-and-safety-pfds)

**Y dyddiad cau ar gyfer pob cais yw Dydd Gwener 15 Ionawr.** Ni fyddwn yn derbyn ceisiadau hwyr. Unwaith y bydd yr arian wedi’i ddyrannu, ni fyddwn yn gallu cymeradwyo unrhyw geisiadau pellach.

Cyn cwblhau’r ffurflen hon, nodwch os gwelwch yn dda:

* Dim ond un cais y byddwn yn ei dderbyn fesul person.
* Os oes gennych y ddwy drwydded - trwydded cocos Cyfoeth Naturiol Cymru a thrwydded cocos Llywodraeth Cymru, dim ond grant ar gyfer un PFD gyda PLB y byddwch yn gymwys i’w dderbyn.
* Ni allwn ddyfarnu arian yn ôl-syllol. Mae’n rhaid i chi gwblhau’r ffurflen gais hon a sicrhau cymeradwyaeth gan Seafish cyn prynu unrhyw offer er mwyn bod yn gymwys i gael ad-daliad.
* Byddwn yn gwirio gyda’r awdurdodau priodol, yn cynnwys Cyfoeth Naturiol Cymru, Llywodraeth Cymru a CEFAS, i gadarnhau bod y wybodaeth gymhwysedd yr ydych wedi ei darparu yn y ffurflen gais hon yn gywir. Dim ond eich enw a’ch gwybodaeth i brofi cymhwysedd y byddwn yn eu rhannu gyda’r sefydliadau hyn er mwyn dilysu eich cais.
* Os canfyddir bod unrhyw ran o’r wybodaeth a ddarparwch yn ffug, mae gan Seafish yr hawl i hysbysu’r awdurdodau priodol.
* Trwy wneud cais am yr arian grant hwn, tybir eich bod yn dangos ymrwymiad i sicrhau eich diogelwch eich hun a diogelwch eich gweithwyr (lle bo’n berthnasol) drwy ddarparu offer diogelwch hanfodol.

Os oes gennych unrhyw gwestiynau ynglŷn â chwblhau neu gyflwyno’r ffurflen hon, cysylltwch â’r Gweinyddwr Prosiect ar 07966 393 987neu anfonwch e-bost at**walesfishingsafety@seafish.co.uk.**

**DIOGELU A DEFNYDDIO DATA**

Bydd yr holl fanylion a gesglir ar y ffurflen hon yn cael eu defnyddio a’u storio’n ddiogel gan Seafish yn unol â gofynion Rheoliad Cyffredinol ar Ddiogelu Data (GDPR) 2018. Dim ond at ddibenion y prosiect y bydd y wybodaeth a gesglir ar y ffurflen hon yn cael ei defnyddio - dibenion sy’n cynnwys i) gwirio cymhwysedd, ii) talu ceisiadau cymwys am gymorth grant a, iii) darparu gwybodaeth ddienw i Lywodraeth Cymru at ddibenion ymdrin â cheisiadau grant a gwneud archwiliadau.

1. MANYLION PERSONOL (\*Gwybodaeth ofynnol)

|  |  |
| --- | --- |
| **Enwau cyntaf\*:** |  |
| **Cyfenw\*:** |  |
| **Cyfeiriad Cartref\***  **(gan gynnwys cod post)** |  |
| **Rhif ffôn:**  **(rhag ofn y byddwn angen cysylltu â chi)** |  |
| **Cyfeiriad e-bost\*:** |  |

2. TYSTIOLAETH O GYMHWYSEDD (\*Gwybodaeth ofynnol, lle bo’n berthnasol)

NODWCH OS GWELWCH YN DDA: Os byddwch yn oedi cyn darparu’r wybodaeth isod, gallai achosi i’ch cais beidio cael ei brosesu cyn y dyddiad cau.

|  |  |  |
| --- | --- | --- |
| **Rhif trwydded cocos Cyfoeth Naturiol Cymru\*:** |  | |
| **Rhif trwydded cocos Llywodraeth Cymru\*:** |  | |
| **Ydych chi wedi cyflwyno datganiadau dalfeydd i Gyfoeth Naturiol Cymru neu Lywodraeth Cymru sy’n rhoi tystiolaeth o’ch gweithgarwch masnachol yn ystod y ddwy flynedd ddiwethaf\*?** | **DO** | **NADDO** |

**Casglwyr cocos yn unig:**

|  |  |  |
| --- | --- | --- |
| **Enw llawn y busnes\*:** |  | |
| **Rhif cofrestru APB unigryw\*:** |  | |
| **Ydych chi wedi cyflwyno dogfennaeth i CEFAS yn rhoi tystiolaeth o’ch gweithgarwch masnachol yn ystod y ddwy flynedd ddiwethaf\*?** | **DO** | **NADDO** |

Perchnogion Busnes Cynhyrchu Dyframaethol (APB) Pysgod Cregyn yn unig:

3. DATGANIAD AM GYMORTH DE MINIMIS PYSGODFEYDD (2014 - 2020)

Darperir yr ariannu hwn yn unol â Rheoliad y Comisiwn (y Comisiwn Ewropeaidd) Rhif 717/2014 o 27 Mehefin 2007 ar weithredu Erthyglau 87 a 88 Cytundeb y Comisiwn Ewropeaidd am gymorth De Minimis yn y sector pysgodfeydd a dyframaethu.

Mae’r Rheoliad De Minimis yn ymdrin â meintiau bach o gymorth (cymorth “de minimis”) o fewn trothwy gosodedig nad ydynt yn cyfrif fel cymorth gwladol yn ystyr Erthygl 87(1) am fod y Comisiwn yn ystyried mai bychan iawn fydd effaith meintiau mor fach o gymorth ar fasnach a chystadleuaeth ac felly maent wedi eu heithrio rhag gofynion hysbysu rheolau’r Comisiwn Ewropeaidd ar gystadleuaeth.

Mae’r rheoliad De Minimis yn caniatáu i bysgodfeydd neu gwmnïau dyframaethu dderbyn hyd at **€30,000** mewn unrhyw dair blynedd ariannol. Nodwch os gwelwch yn dda bod y cyfyngiadau mewn Ewros, felly wrth fesur lefel y cymorth a roddwyd, rhaid defnyddio cyfradd gyfnewid Ewro / £ swyddogol y Comisiwn **ar adeg caniatáu’r cymorth** i benderfynu faint o gymorth a roddir.

I gadarnhau y gallwch dderbyn y cymorth hwn, mae’n rhaid i chi ddatgan maint llawn y cymorth, o unrhyw ffynhonnell gyhoeddus, ac mewn unrhyw fformat, yr ydych wedi ei dderbyn yn barod dros y 3 blynedd ariannol ddiwethaf. Mae’n rhaid i chi ddatgan a ydoedd yn gymorth de minimis ai peidio. **Erbyn hyn, mae’n rhaid datgan** yr holl gymorth a dderbyniwyd, boed yn gymorth de minimis neu’n gymorth wedi’i eithrio. Mae rhagor o arweiniad yn Atodiad 1

Rwy’n datgan mai maint y cymorth gwladol a dderbyniwyd gan y cwmni/sefydliad dros y tair blynedd diwethaf yw (\*gwybodaeth ofynnol, os yw’n berthnasol):

|  |  |  |  |  |  |
| --- | --- | --- | --- | --- | --- |
| **Y flwyddyn a’r dyddiad y rhoddwyd y cymorth\*** | **Gwerth y cymorth\*** | **Gan ba gorff neu o dan ba gynllun\*** | **Ar gyfer pa weithgaredd neu eitem y rhoddwyd y cymorth\*** | **A ydoedd o dan esemptiad bloc neu gynllun hysbys? (oedd/na)\*** | **A ddarparwyd Llythyr Hysbysiad am Gymorth Gwladol?**  **(do/naddo)\*** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

4. MANYLION Y PFD GYDA PLB SYDD I GAEL EU PRYNU (\*Gwybodaeth ofynnol)

**Atodwch fanylion yr offer hefyd os gwelwch yn dda, ynghyd â dyfynbris gan eich dewis gyflenwr, pan fyddwch yn anfon y ffurflen gais hon atom mewn e-bost.**

|  |  |
| --- | --- |
| **Math a model yr offer\*:** |  |
| **Dewis gyflenwr\*:** |  |
| **Cost fesul uned (PFD gyda PLB)\*:** |  |
| **Nifer yr unedau sy’n ofynnol\* (ar gyfer perchnogion busnes APB yn unig):** |  |

5. DATGANIAD YR YMGEISYDD

“Rwyf i, sydd wedi llofnodi isod, yn cadarnhau fy mod yn gymwys i dderbyn cymorth grant i helpu i brynu Dyfais/Dyfeisiau Arnofio Personol gyda Dyfais/Dyfeisiau Lleoli Personol a bod yr holl fanylion a ddarperir uchod yn gywir.

Derbyniaf gyfrifoldeb llawn am y Ddyfais/Dyfeisiau Arnofio Personol gyda Dyfais/Dyfeisiau Lleoli Personol a brynaf gyda chymorth grant, gan gynnwys eu gwasanaethu’n flynyddol.

Derbyniaf nad oes caniatâd i mi/ni gael gwared, trosglwyddo na gwerthu’r Ddyfais/Dyfeisiau Arnofio Personol gyda Dyfais/Dyfeisiau Lleoli Personol a brynaf gyda chymorth grant heb i mi gael caniatâd ysgrifenedig blaenorol gan Seafish am hyd at dair blynedd ar ôl derbyn yr offer.

Derbyniaf gyfrifoldeb am gofrestru’r Dyfeisiau Lleoli Personol a brynaf gyda Chofrestrfa Dyfeisiau Lleoli Asiantaeth y Môr a Gwylwyr y Glannau (MCA), ac am sicrhau fy mod innau a’m gweithwyr (lle bo’n berthnasol) yn gwisgo’r Dyfeisiau Arnofio Personol gyda’r Dyfeisiau Lleoli Personol pan fo’n ofynnol wrth weithio yn y parth rhynglanwol.”

|  |  |  |  |
| --- | --- | --- | --- |
| **Llofnod\*\*:** |  | **Dyddiad:** |  |

\*\*Cewch ddefnyddio llofnod electronig, teipio eich enw neu ychwanegu llythrennau blaen eich enw.

**Anfonwch eich ffurflen gais gyflawn at:** [walesfishingsafety@seafish.co.uk](mailto:walesfishingsafety@seafish.co.uk)

# Y camau nesaf

* Byddwn yn gwirio ac yn dilysu’r wybodaeth a roesoch ar y ffurflen hon.
* Os ydych yn gymwys, byddwn yn anfon e-bost atoch i gadarnhau bod y cymorth wedi ei gymeradwyo a byddwn yn anfon ffurflen hawlio atoch.
* Dim ond pan fyddwch wedi derbyn cymeradwyaeth gennym ni y cewch fynd ymlaen i brynu’r offer a enwir uchod.
* Unwaith y byddwch wedi prynu’r offer, mae’n rhaid i chi gwblhau a chyflwyno’r ffurflen hawlio, ffotograff o’ch offer a chopi o’r dderbynneb TAW wreiddiol (copi wedi’i sganio neu ffotograff) gan y cyflenwr yn dangos manylion y Dyfeisiau Arnofio Personol gyda Dyfeisiau Lleoli Personol yr ydych wedi eu prynu.
* Pan fyddwn yn derbyn hawliadau cymwys, byddwn yn rhoi ad-daliadau am 90% o’r gost gyfan **hyd at uchafswm o £360** am bob PFD gyda PLB a brynir o fewn 28 diwrnod gwaith.

**Atodiad 1. Cymorth De Minimis Pysgodfeydd (2014 - 2020)**

Nodwch fod hwn yn wahanol i ofynion rheoliadau blaenorol. Er nad oes rhaid i chi fel arfer gyfuno cymorth anghysylltiol a gymeradwyir o dan gynllun hysbys am gymorth gwladol neu esemptiad bloc gyda chymorth de minimis, os ydych yn ceisio cymorth de minimis ar gyfer gweithgaredd sydd wedi derbyn cymorth yn y gorffennol, neu sy’n derbyn cymorth ar hyn o bryd, o dan gynllun hysbys am gymorth gwladol neu esemptiad bloc, mae’n rhaid ychwanegu gwerth y cymorth hwn at y cymorth de minimis a gynigir ar hyn o bryd gan y prosiect hwn ac mae’n rhaid i gyfuniad gwerth y cymorth fod yn is na’r uchafswm de minimis.

Nid yw’r canlynol yn rhestr gyflawn o’r mathau posibl o gymorth. Ond, dylai roi syniad o’r mathau mwyaf cyffredin o gymorth, y gallech fod wedi ei dderbyn dros y tair blynedd diwethaf. Mewn gwirionedd, gallai unrhyw gymorth gan gorff cyhoeddus fod yn gymorth. Os oes gennych unrhyw amheuon ynghylch y mater hwn, cysylltwch â’r corff a roddodd y cymorth os gwelwch yn dda:

* Grantiau gan gyrff cyhoeddus
* Benthyciadau gan gyrff cyhoeddus ar gyfraddau ffafriol
* Gwarantau benthyciadau gan gyrff cyhoeddus
* Buddion treth gwahaniaethol
* Grantiau gan ymddiriedolaeth buddsoddi (gan gynnwys elusennau) a allai fod wedi derbyn yr arian eu hunain gan gorff cyhoeddus
* Grantiau o gronfa gyfalaf menter wedi ei rhannol ariannu’n gyhoeddus
* Arian a weinyddir yn gyhoeddus, hyd yn oed os nad oedd yn arian cyhoeddus yn wreiddiol, er enghraifft y Loteri Genedlaethol
* Treth Dirlenwi
* Eithrio neu ohirio ffioedd neu log sy’n ddyledus fel arfer i gorff cyhoeddus, megis eithrio neu ohirio rhent neu eithrio’r llog sy’n ddyledus fel arfer ar daliad treth neu gostau eraill corff cyhoeddus
* Trwyddedau monopoli neu warantau o gyfran y farchnad
* Hysbysebu drwy sianel gyhoeddus fel bwrdd twristiaeth neu deledu sy’n eiddo i’r wladwriaeth
* Cyngor ymgynghorol a ddarperir naill ai’n rhad ac am ddim neu ar gyfradd is
* Hyfforddiant a ddarperir naill ai’n rhad ac am ddim neu ar gyfradd is
* Cymorth i’w fuddsoddi mewn prosiectau amgylcheddol
* Darparu astudiaeth dichonolrwydd yn rhad ac am ddim neu am bris gostyngedig, ar gyfer ymchwil a datblygiad neu gymorth arall gydag ymchwil a datblygiad
* Prynu tir neu eiddo cyhoeddus am bris llai na chyfradd y farchnad
* Elwa o ddarparu seilwaith lle cafodd eich sefydliad ei enwi fel buddiolwr o flaen llaw

Efallai bod y mathau hyn o gymorth wedi eu darparu o dan reoliad De Minimis (fel cymorth De Minimis) neu o dan reoliad Cymorth Gwladol arall. Os ydych yn ansicr ai cymorth De Minimis oedd y cymorth a gawsoch neu faint oedd ei werth, gwiriwch gyda’r sefydliad a’i darparodd ac, os na allent hwythau ddweud neu os oes unrhyw ansicrwydd, yna cysylltwch â ni i gael cyngor.

**Darparwch gopïau o unrhyw lythyrau hysbysu am gymorth gwladol a gawsoch, ac sydd ar gael gennych, fel tystiolaeth o’r cymorth a dderbyniwyd.**

Bydd rhaid i chi roi gwybod am unrhyw gymorth De Minimis a ddyfarnwyd i chi o dan y prosiect hwn os byddwch yn gwneud cais, neu wedi gwneud cais, am unrhyw ariannu cyhoeddus arall. Felly, os byddwch yn llwyddiannus, **mae’n rhaid cadw’r llythyr cynnig** a’i ddangos i unrhyw gorff dyfarnu cymorth arall sy’n gofyn am wybodaeth gennych ynglŷn â faint o gymorth de minimis yr ydych wedi ei dderbyn yn ystod y tair blynedd ariannol sy’n cynnwys y flwyddyn pan wnaed y dyfarniad hwn.

Bydd rhoi datganiadau ffug yn arwain at orfod ad-dalu gwerth y cymorth a gynigiwyd, gyda llog.